Акче
Акче (тур. akçe от ак - „бял“) е сребърна монета, използвана като основна парична единица в Османската империя с тегло около 1,15 грама. Наричани са също аспри. Основна монетна единица са през първите векове на Османското владичество.

Първите акчета са сечени по времето на султан Орхан I (1326—1359) в монетарниците на гр. Бурса, а по-късно и в други градове на империята, до края на XVII век.

Акчето, подобно на всички видове турски монети, е без изображения, отбелязани са името на султана, титлите му, годината на възцаряването му.

3 акчета се равняват на 1 пара. 120 акчета се равняват на 1 куруш (грош).

По-късно курушът, замествайки акчето, става основната парична единица, но е заместен от лирата през 1880-те години.

Бележки

Вижте също 
 Аспра
 Турска златна лира

Външни препратки 
 Османски монети (Ottoman Coins)

Османски монети